Bedara laut

Bedara laut atau rukam laut (nama botani: Ximenia americana) ialah spesies pokok renek dalam genus Ximenia keluarga Olacaceae. Ia ditemukan di kawasan-kawasan tropika Afrika, India, Asia Tengggara, Australia, Amerika Tengah dan Amerika Selatan Ia tumbuh di tanah yang kering dan berpasir.

Botani

Pokok dan daun 
Pokok bedara laut jenis tumbuhan renek yang tumbuh tinggi antara 2–7 meter. Garis pusat batangnya kurang daripada 10 sentimeter; lkulit kayunya berwarna perang tua atau kelabu pucat dan bersisik bulat Dahan-dahan pokok menunduk. 

Daun-daunnya disusun berselang seli. Helai daun berbentuk bujur dengan ukuran 3–8 sm panjang dan 1.5–4 lebar dan berwarna hijau pucat. Daun-daun yang hancur mengeluarkan bau seperti badam kerana mengandungi sianida. Daun muda berbulu halus yang gugur apabila tua dan menjadi keras.

Bunga dan buah 
Pokok bedara laut berbunga pada musim kering. Sekuntum bunganya kecil berukuran 2–2.5 sm dan muncul pada jambak bertangkai atau berbentuk payung dengan ukuran 3–7 mm panjang, bunga-bunga ini mengeluarkan bau harum.

Buah bedara laut muncul selepas 3 tahun pokoknya tumbuh. Ia berbentuk bujur dan berkulit nipis, warnanya jingga atau kuning apabila sudah masak. Isinya berwarna hijau dan sangat masam.

Kegunaan 
Buah boleh dimakan atau dibuat jeruk dan jem. Ia juga digunakan sebagai pengganti limau dalam lauk ikan.

Rujukan 

 Ximenia